§atliekant Europos žemės ūkio fondo kaimo plėtrai (EŽŪFKP) lėšų patikslinimą atsižvelgta į: a) Tarybos ir Europos Parlamento susitarimą dėl dvejų metų pereinamojo laikotarpio, įskaitant priemonės „Next Generation EU“ įgyvendinimą nuo 2021 m., b) tarp EŽŪGF ir EŽŪFKP pervedamų sumų patikslinimą gavus pranešimus iš valstybių narių ir c) teisėkūros institucijų sprendimo, kuriuo padidinama vienkartinė išskirtinė parama, kurią valstybės narės gali teikti ūkininkams reaguodamos į COVID-19, finansinį poveikį, taip pat į numatomus poreikius, pagrįstus naujausiomis valstybių narių prognozėmis;

¾numatomų žemės ūkio išlaidų poreikių, asignuotųjų pajamų ir asignavimų atnaujinimą. TR Nr. 1/2021 atsižvelgiama ne tik į kintančius rinkos veiksnius, bet ir į sprendimų, kurie priimti žemės ūkio sektoriuje po to, kai 2020 m. liepos mėn. buvo priimtas 2021 m. BP, poveikį, taip pat į kitus pasiūlymus, kurie, kaip numatoma, turės didelį poveikį biudžetiniais metais;

2020 m. lapkričio 10 d. politiniame susitarime dėl kitos DFP Europos Parlamentas ir Taryba susitarė, be kita ko, dėl tikslinio asignavimų Sąjungos programoms, įskaitant programas „Europos horizontas“, „ES – sveikatos labui“ ir „Erasmus“, padidinimo.

otolesnis Garantijų fondo reglamento Nr. 480/2009 atidėjinių taisyklių taikymas dabartinėms biudžeto garantijoms ir finansinei paramai (daugiausia išorės skolinimo įgaliojimui ir makrofinansinės paramos sprendimams) neturi poveikio įsipareigojimų asignavimams programų lygmeniu, tačiau mokėjimų asignavimai dėl to padidėja 42,3 mln. EUR;

Todėl Taisomajame rašte Nr. 1/2021 atitinkamų biudžeto eilučių biudžeto pastabos buvo atitinkamai patikslintos. Be to, kalbant apie EŽŪFKP, dvejų metų pereinamuoju laikotarpiu, dėl kurio jau susitarė Taryba ir Europos Parlamentas, nuo 2021 m. bus panaudojamas priemonės „Next Generation EU“ įnašas. Tuo tikslu TR Nr. 1/2021 sukurta nauja biudžeto eilutė.

§Parama Kipro turkų bendruomenei. Dėl COVID-19 krizės pagal Jungtinių Tautų vystymo programos Vietos infrastruktūros priemonę (JTVP VIP) buvo teikiama didesnė techninė pagalba nustatant skubaus reagavimo poreikius, dėl to, palyginti su prognozėmis, mokėjimai padidėjo. Be tikslinio asignavimų padidinimo (3 mln. EUR), aprašyto 8.1.1 skirsnyje, reikia papildomų 4 mln. EUR mokėjimų asignavimų, kad būtų galima užbaigti tokias operacijas kaip stipendijų programa, Tarptautinio rekonstrukcijos ir plėtros banko Ekonomikos analizės programa siekiant augimo ir tvaraus vystymo, parama labai mažoms įmonėms ir projektas „Naujojo Šiaurės Nikosijos nuotekų tinklo statyba“.

Komisija pakartotinai įvertino mokėjimų asignavimų poreikius (be atnaujinimų, susijusių su pirmiau minėtais patikslintais paketais). Visas grynasis 448,8 mln. EUR padidinimas yra skirtas toliau išvardytoms septynioms programoms ir, išskyrus programą „Teisingumas, teisės ir vertybės“ (kurios nedidelis padidėjimas yra techninė pataisa), pakartotinis įvertinimas siejamas su neįvykdytų įsipareigojimu užbaigimu.

2020 m. liepos 14 d. Europos investicijų fondo (EIF) direktorių valdyba iš esmės pritarė siūlymui akcininkams padidinti pasirašytąjį EIF kapitalą. Europos investicijų banko (EIB) grupė nustatė, kokio dydžio EIF kapitalo padidinimo reikia, kad jis suteiktų EIF 1 250 mln. EUR grynųjų pinigų injekciją. Naujųjų akcijų kaina turėtų būti grindžiama EIF akcininkų sutarta grynosios turto vertės formule ir ją turėtų sudaryti įmokėta dalis ir akcijų priedas.

Sąjunga, atstovaujama Komisijos, turėtų turėti galimybę dalyvauti šiame kapitalo didinime, kad EIF galėtų toliau remti Sąjungos ekonomiką ir jos gaivinimą, be kita ko, prisidėdamas prie programos „InvestEU“ įgyvendinimo. Be to, Sąjunga turėtų turėti galimybę išlaikyti savo bendrą EIF kapitalo dalį. Labai tikėtina, kad Sąjunga pasirašys naujai išleistas EIF akcijas ir pirmąjį 2021 m. pusmetį atliks susijusį mokėjimą.

Kad Sąjunga galėtų proporcingai prisidėti prie pirmiau minėto dydžio EIF kapitalo padidinimo, pasirašymo išlaidoms padengti reikės 375 mln. EUR įsipareigojimų ir mokėjimų asignavimų. Ši suma, išskaičiuota iš 2021 m. „InvestEU“ paketo, buvo skirta konkrečiai EIF biudžeto eilutei pagal tos pačios antraštinės dalies 20 skyrių (02 20 03 01 „Europos investicijų fondas – Pasirašyto kapitalo apmokėtų akcijų perdavimas“).

4.Europos žemės ūkio garantijų fondas (EŽŪGF)

TR Nr. 1/2021 remiantis naujausiais ekonominiais duomenimis ir teisės aktų sistema atnaujinami žemės ūkio išlaidų įverčiai. Iki 2020 m. lapkričio mėn. pradžios Komisija jau buvo gavusi pirmuosius 2020 m. gamybos masto ir žemės ūkio rinkų perspektyvų rodiklius, taip pat didžiąją dalį 2020 m. biudžeto įvykdymo faktinių duomenų, susijusių su pasidalijamuoju EŽŪGF valdymu, kuriais remiantis atnaujinami 2021 m. biudžeto poreikių įverčiai.

TR Nr. 1/2021 atsižvelgiama ne tik į rinkos veiksnius, bet ir į teisėkūros sprendimų, kurie priimti žemės ūkio sektoriuje po to, kai 2020 m. liepos mėn. buvo priimtas 2021 m. BP, poveikį, taip pat į kitus šiuo metu rengiamus pasiūlymus, kuriuos numatoma priimti netrukus. Visų pirma jame atnaujinamos tarp EŽŪGF ir EŽŪFKP perkeliamų lėšų sumos, apie kurias kelios valstybės narės pranešė iki 2020 m. gegužės 18 d.

2021 m. EŽŪGF turimas grynasis likutis pagal 2020 m. lapkričio mėn. Europos Parlamento ir Tarybos politinį susitarimą ir atsižvelgiant į grynąjį 557,0 mln. EUR perkėlimą į kaimo plėtros eilutę sudaro 40 368,0 mln. EUR. Ši nauja suma apima perkėlimus iš EŽŪGF į EŽŪFKP ir atvirkščiai, apie kuriuos kelios valstybės narės pranešė Komisijai 2019 m., įskaitant pakeitimus, apie kuriuos pranešta 2020 m.

Nustatyta, kad 2021 m. EŽŪGF poreikiai (atsižvelgus į EŽŪGF nuostatas, susijusias su finansine drausme) šiuo metu siekia 40 987,0 mln. EUR , t. y. jie 222,2 mln. EUR didesni, palyginti su 2021 m. BP. Šis padidėjimas daugiausia susijęs su papildomais valstybių narių finansinių pataisų poreikiais (+233,1 mln. EUR), o į BŽŪP strateginius planus neįtrauktų su rinka susijusių išlaidų ir į BŽŪP strateginius planus neįtrauktų tiesioginių išmokų pakeitimai (atitinkamai +15,0 mln. EUR ir –29,7 mln. EUR) yra gana nedideli.

Asignuotųjų pajamų suma, kurią numatoma turėti 2021 m., šiek tiek padidėja nuo 2021 m. BP numatytų 585,7 mln. EUR iki 619,0 mln. EUR (+33,3 mln. EUR). Priešingai nei ankstesniais metais, į TR Nr. 1/2021 neįtrauktas asignuotųjų pajamų perkėlimas iš 2020 m. į 2021 m., nes 2020 m. biudžeto vykdymo lygis yra aukštas . Nepanaudoti asignavimai (478 mln. EUR), kurie buvo skirti 2020 m. Žemės ūkio sektoriaus krizių rezervui, tačiau nebuvo panaudoti, bus perkelti ir panaudoti kompensacijoms ūkininkams, kuriems 2021 m. bus taikoma finansinė drausmė.





Atsižvelgdama į šią atnaujintą informaciją, Komisija siūlo žemės ūkio išlaidų įverčius padidinti 188,9 mln. EUR, palyginti su 2021 m. BP. EŽŪGF 2021 m. poreikiams patenkinti reikia 40 368,0 mln. EUR įsipareigojimų asignavimų, įskaitant asignavimus Žemės ūkio sektoriaus krizių rezervui. Ši bendra suma tiksliai atitinka EŽŪGF grynąjį likutį, susidariusį dėl 2021–2027 m. DFP, dėl kurios susitarė Europos Vadovų Taryba, ir į ją įtraukti pakeisti perkėlimai iš vieno ramsčio į kitą, apie kuriuos pranešė valstybės narės. Kadangi poreikiai viršija 2021 m. EŽŪGF grynąjį likutį, jie turi būti patikslinti taikant finansinės drausmės mechanizmą, kuriuo siekiama sumažinti tiesioginėms išmokoms skiriamas sumas, kad būtų išlaikytas EŽŪGF grynasis likutis ir sukurtas krizių rezervas.

5.Įgaliojimų perdavimo šešioms vykdomosioms įstaigoms dokumentų rinkinys

5.1. Pateikimas Vykdomųjų įstaigų komitetui

Artimiausiomis dienomis, laikydamasi Reglamente Nr. 58/2003 nustatytos tvarkos, Komisija paprašys Vykdomųjų įstaigų komiteto pateikti nuomonę dėl Komisijos įgyvendinimo sprendimo, kuriuo įsteigiamos naujos kartos vykdomosios įstaigos, projektų. Kartu Komisija perduos Europos Parlamentui ir Tarybai visą užduočių perdavimo dokumentų rinkinį, įskaitant informacinį pranešimą, kuriame išdėstomi pagrindiniai numatomo įgaliojimų perdavimo dokumentų rinkinio elementai. Dokumentų rinkinys, kuris turi būti pateiktas Vykdomųjų įstaigų komitetui, bus atnaujintas, kad atspindėtų išlaidų programų, kurias siūloma perduoti pagal 2020 m. lapkričio mėn. Europos Parlamento ir Tarybos politinį susitarimą dėl kitos DFP, paketų dydį.

Susijusių duomenų nebuvo įmanoma atnaujinti laiku, kad juos būtų galima įtraukti į šį taisomąjį raštą. Todėl visos šiame skirsnyje pateiktos lentelės (įskaitant įstaigų personalo duomenis ir Komisijos siūlomą kompensavimą), vis dar grindžiamos 2020 m. liepos mėn. Europos Vadovų Tarybos susitarime nustatytais išlaidų programų paketais. Atsižvelgiant į tai, kad labai padidėjo kai kurių į 2020 m. lapkričio mėn. politinį susitarimą įtrauktų programų, kurios iš dalies arba visiškai perduotos vykdomosioms įstaigoms („Erasmus“, „Europos horizontas“, „ES – sveikatos labui“, „Kūrybiška Europa“, Teisių ir vertybių programa), biudžetas, atitinkamai bus padidintas ir deleguotas biudžetas bei siūlomas atitinkamų agentūrų darbuotojų skaičius. Tačiau tai neturės poveikio siūlomam programų paskirstymui tarp vykdomųjų įstaigų.

Dėl to Komisija ketina išlaikyti tą patį vykdomųjų įstaigų skaičių. Tačiau ji siūlo iš dalies pakeisti įstaigų atsakomybės sritis, kad būtų užtikrinta didesnė sinergija, sutaupyta lėšų ir išvengta programų ar paprogramių suskaidymo jas padalijant įstaigoms. Todėl siūloma perkelti Liuksemburge įsikūrusios Vartotojų, sveikatos ir maisto programų vykdomosios įstaigos (CHAFEA) veiklą į Briuselyje įsikūrusias įstaigas ir Briuselyje įsteigti naują įstaigą. Taip pat siūloma pakeisti įstaigų pavadinimus pagal jų būsimas atsakomybės sritis:

¾Europos mokslinių tyrimų tarybos vykdomoji įstaiga (EMTTVĮ);

¾Europos mokslinių tyrimų vykdomoji įstaiga (buvusi Mokslinių tyrimų vykdomoji įstaiga (REA));

¾Europos sveikatos ir skaitmeninės ekonomikos vykdomoji įstaiga (nauja įstaiga);

¾Europos klimato, infrastruktūros ir aplinkos vykdomoji įstaiga (buvusi Inovacijų ir tinklų programų vykdomoji įstaiga (INEA));